wickkiey/tamil-wikipedia-chunked huggingface dataset:
# சசாராம்

## அசோகரின் சிறு பாறைக் கல்வெட்டுக்கள்

### கல்வெட்டுக் குறிப்பின் உள்ளடக்கம்

1. தேவானம்பிரியன் (அசோகர்) கீழ்கண்டவாறு குறிப்பிடுகிறேன்:
1. .................. நான் பல ஆண்டுகளாக (கௌதம புத்தர்) உபாசனாக இருந்துள்ளேன்.
1. ஆனால் (நான்) மிகவும் வைராக்கியமாக இருக்கவில்லை.
1. ஒரு வருடம் மற்றும் இன்னும் ஓரளவு (கடந்துவிட்டது) பின்னர் ............
1. மேலும் ஜம்புத்தீபத்தில் மனிதர்கள், அந்தக் காலத்தில் தெய்வங்களுடன் கலக்காமல் இருந்ததால், (இப்போது) தேவர்களுடன் (என்னால்) கலந்திருக்கிறார்கள்.
1. [ஏனெனில்] இது வைராக்கியத்தின் பலன்.
1. ..........உயர்ந்த பதவியில் இருப்பவர்களால் மட்டும் அடைய முடியாது, (ஆனால்) ஒரு தாழ்ந்த (மனிதன்) கூட வைராக்கியமாக இருந்தால் பெரிய சொர்க்கத்தை கூட அடைய முடியும்.
1. இப்போது, பின்வரும் நோக்கத்திற்காக இந்த அறிவிப்பு (வெளியிடப்பட்டுள்ளது), (என்று) தாழ்ந்தவர்களும் உயர்ந்தவர்களும் வைராக்கியத்துடன் இருக்க வேண்டும். மேலும் (என் இராச்சியத்திற்கு வெளியே) எல்லையில் இருப்பவர்கள் கூட (அதை) அறிந்து கொள்ளலாம். மேலும் (இது) வைராக்கியம் நீண்ட காலமாக இருக்கலாம்.
1. மேலும் இந்த விஷயம் (என்னால்) முன்னேற்றமடையும். மேலும் (செய்யப்படும்) கணிசமாக முன்னேறும்; அது குறைந்தது ஒன்றரையாக முன்னேறும்.
1. சுற்றுப் பயணத்தின் போது இந்த பிரகடனம் (என்னால் வெளியிடப்பட்டது)
1. இருநூற்று ஐம்பத்தாறு இரவுகள் சுற்றுப்பயணத்தில் கழிந்தது.
1. மேலும் இந்த விஷயத்தை பாறைகளில் பொறிக்கச் செய்யுங்கள்.
1. மேலும் இங்கு (எனது ஆட்சியில்) கல் தூண்கள் இருக்கும் இடத்தில் (அது) பொறிக்கப்படுவதற்கான காரணமும் இருக்கிறது.  
இ. ஹல்ட்சுச் என்பவர் சாசாராம் பாறைக் கல்வெட்டின் புதிய மொழி பெயர்ப்பை வெளியிட்டுள்ளார்.}}
# சசாராம்

## வரலாறு

சசாராமில் பிறந்த ஆப்கானிய பஷ்தூனியரான சேர் சா சூரி, முகலாயர்களிடமிருந்து தில்லியை கைப்பற்றி வட இந்தியாவை ஆண்டவர். சிக்கலற்ற நிலவரி, நில நிர்வாகம், நீர்பாசானம், சாலை அமைத்தல் போன்றவைகளில் இவரது சீர்திருத்தங்களை, பின்னால் ஆட்சிக்கு வந்த முகலாயர்களும், ஆங்கிலேயர்களும் கடைப்பிடித்தனர்.  
சசாராம் நகரத்தில் செயற்கையாக அமைந்த ஏரியின் நடுவில், இந்தோ ஆப்கானிய கட்டிடக்கலையில் 122 அடி உயரம் கொண்ட ஒரு சிவப்பு கல்லால் ஆன குவி மாடத்தை நிறுவினார்.  
இராஜ அரிச்சந்திரன், தன் மகன் லோகிதாசன் பெயரில் கி மு 7ஆம் நூற்றாண்டில், சசாராம் நகரத்தில் கட்டிய ரோட்டஸ்காட் கோட்டை உள்ளது.
# சசாராம்

## தட்பவெப்பம்

கோடைக் காலத்தில் பாட்னா, கயை போன்று சசாராம் மிக அதிக வெப்பம் கொண்டது.
# சசாராம்

## போக்குவரத்து

### சாலைகள்

சேர் சா சூரி அமைத்த பெரும் தலைநெடுஞ்சாலை சசாராம் வழியாக செல்வதால், வட இந்தியா முழுவதையும் சாலை வழியாக பயணிக்கலாம்.
# சசாராம்

## போக்குவரத்து

### தொடருந்து

சசாராம் தொடருந்து நிலையம், பாட்னா, கொல்கத்தா, வாரணாசி, மும்பை, கான்பூர், லக்னோ, மற்றும் தில்லி போன்ற முக்கிய நகரங்களை இணைக்கிறது.
# சசாராம்

## புகழ் பெற்றவர்கள்

- ஜெகசீவன்ராம், துணை பிரதம அமைச்சர்
- மீரா குமார், நாடாளுமன்ற மக்களவைத் தலைவர்
- பைலட் பாபா: ஆன்மீகவாதி
# சசாராம்

## மக்கள் தொகையியல்

2011ஆம் மக்கள் தொகை கணக்கெடுப்பின் படி, சசாராமின் மக்கள் தொகை 147,408 ஆகவும், அதில் ஆண்கள் 52% ஆகவும்; பெண்கள் 48% ஆகவும் உள்ளனர். எழுத்தறிவு 80.26%ஆகவும், ஆண்கள் எழுத்தறிவு 85%ஆகவும், பெண்களின் எழுத்தறிவு 75%ஆகவும் உள்ளது. மக்கள் தொகையில் 13% ஆறு வயதிற்குட்பட்ட குழந்தைகள் உள்ளனர்.
சாசாராமில் இந்துக்கள், முஸ்லீம்கள், சீக்கியர், பௌத்தர்கள் மற்றும் சமண சமய மக்கள் கலந்து வாழ்கின்றனர்.
# சசாராம்

## பொருளாதாரம்

கங்கை ஆறு பாய்வதால் சசாராம் வேளாண் விளை பொருள் உற்பத்தியில் முன்னிலை வகிக்கிறது. மேலும் சிவப்பு வண்ண மணற்கல் சுரங்கங்களிலிருந்து, கட்டுமானப் பணிகளுக்கு தேவையான கற்கள் தோண்டி எடுக்கப்படுகிறது.
# சசாராம்

## இதனையும் காண்க

- அசோகர் கல்வெட்டுக்களின் பட்டியல்
- அசோகரின் பெரிய தூண் கல்வெட்டுக்கள்
- அசோகரின் சிறு தூண் கல்வெட்டுகள்
- அசோகரின் பெரும் பாறைக் கல்வெட்டுக்கள்
- அசோகரின் சிறு பாறைக் கல்வெட்டுக்கள்
# பைராம் கான்

**பைராம் கான்** (Bairam Khan) (இறப்பு: 1561) உமாயூன் மற்றும் அக்பர் தலைமையிலான முகலாயப் பேரரசில் தலைமை அமைச்சராகவும் மற்றும் தலைமைப் போர்ப்படைத் தலைவராகவும் பணியாற்றியவர். அக்பரின் இளமைக்காலத்தில், அவரது காப்பாளாரகவும் விளங்கியவர்.
# பைராம் கான்

## இளமை வாழ்க்கை

நடு ஆசியாவின் ஆப்கானித்தான் நாட்டில் படாக்சன் என்ற மாகாணத்தில் பிறந்த கலப்பு துருக்கி இனத்தை சேர்ந்த பைராம் கான் மற்றும் அவரது தந்தை, பாபரின் படையில் பணியாற்றியவர்கள். இந்தியத் துணைக்கண்டத்தில் வலிமையான முகலாயப் பேரரசை நிறுவ உமாயூனுக்கு பக்க பலமாக இருந்தவர். வாரணாசி, வங்காளம், குஜராத் மீதான படையெடுப்புகளின் போது படைத்தலைவராக இருந்தவர்.  
1556இல் உமாயூன் இறந்த நேரத்தில் குழந்தையாக இருந்த இளவரசன் அக்பரின் காப்பாளாராக செயல்பட்டார்.
முதலாம் பானிபட் போர் பானிபட் போரில் தில்லி பேரரசர் ஹெமுவுடன் போரிட்டார்.
# பைராம் கான்

## பிற்கால வாழ்க்கை

, ஆண்டு 1561]]  
சியா இசுலாமியரான பைராம் கானின் அரசியல் ஏற்றத்தை கண்ட சன்னி இசுலாமியப் பிரபுக்கள், பைராம் கானை முகலாயப் பேரரசிலிருந்து நீக்கிவிட முடிவு செய்தனர்.  
பைராம் கான் குஜராத் வழியாக மெக்காவுக்கு பயணிக்கையில் ஹெமுவின் ஆப்கானியப் படைத்தலைவர் ஹாஜி கானால் கொல்லப்பட்டார்.
# வான்குடைப் பதாதி

சேர்ந்த, ஒரு பிரித்தானிய வான்குடைப்பதாதி எசுப்பானிய கீழ்விடு-மண்டலத்தில் தரை இறங்குகிறார்.]]  
**வான்குடைப்பதாதிகள்** (*Paratrooper*)என்பவர்கள்**இராணுவ வான்குடையாளர்கள் **ஆவர்— விண்வீழ்தலில்தேர்ந்த இராணுவ பணியாளர்.பொதுவாக வான்வழிப் படையின்ஒரு பகுதியாக செயல்படுபவர்கள். இராணுவ வான்குடையாளர்கள் (துருப்புகள்) மற்றும் வான்குடைகள், முதன்முதலாக பெரிய அளவுகளில் இரண்டாம் உலகப் போரில், துருப்புகளின் பரவல் மற்றும் போக்குவரத்திற்காகத் தான் பயன்படுத்தப்பட்டது.விமான தளங்கள் அல்லது பாலங்கள் போன்றவைகளை, போர்வியூக நோக்கங்களுக்காக கைப்பற்ற, வான்குடைப் பதாதிகளைத்தான் அடிக்கடி பயன்படுத்தபடுவர்.
# வான்குடைப் பதாதி

## வரலாறு

### அர்ஜெந்தீனா

வான்குடைப் பதாதிகளை, தென் அமெரிக்காவில் முதலில் பிரயோகித்த நாடுஅர்ஜெந்தீனா தான்.
# வான்குடைப் பதாதி

## வரலாறு

### இந்தியா

வான்குடைப் படையணி, இந்திய தரைப்படையின் சிறப்புப் படை/வான்வழி படையணி (regiment) ஆகும். இந்த படையணி 1952-ல் உருவாக்கப்பட்டது.  
இந்த படையணியில் மொத்தம் ஒரு ராஷ்டிரிய புரிகுழல் குமுக்கிகள், இரண்டு பிராந்தியப் படைகள் (இந்தியா) மற்றும் 11 முறைப்பட்ட படைப்பிரிவுகள் (battalions) உள்ளன. முறைப்பட்ட 11 படைப்பிரிவுகளில் கீழ்வருமாறு:
1. 4 (வான்வழி)சிறப்புப் படைப்பிரிவுகள்.  
1. 8 சிறப்புப் படைப்பிரிவுகள் ஆகும்.
"கமாண்டோ" படைகள் என்று முன்பு அறியப்பட்ட இவர்கள், இப்போது சிறப்புப் படைகள் என்று குறிப்பிடப் படுகிறார்கள்.  
- முதலாம் படைப்பிரிவு (சிறப்புப் படை) – முந்தைய முதலாம் படைப்பிரிவு, இரண்டாம் பஞ்சாப் படையணி (1971), சிறப்பு படைகளாக 1978-ல் மாற்றப்பட்டது
- இரண்டாம் படைப்பிரிவு (சிறப்புப் படை) – முந்தைய மூன்றாம் படைப்பிரிவு, மராத்திய இலகுரக காலாட்படை (1797), சிறப்பு படைகளாக 2000-ல் மாற்றப்பட்டது.
- மூன்றாம் படைப்பிரிவு (சிறப்புப் படை) – முந்தைய முதலாம் படைப்பிரிவு, குமௌன் படையணி (1813), சிறப்பு படைகளாக 2002-ல் மாற்றப்பட்டது.
- நான்காம் படைப்பிரிவு (சிறப்புப் படை) (1961), சிறப்பு படைகளாக 2003-ல் மாற்றப்பட்டது.
- ஐந்தாம் படைப்பிரிவு (வான்வழி) (1963).
- ஆறாம் படைப்பிரிவு (வான்வழி) (1963).
- ஏழாம் படைப்பிரிவு (வான்வழி) (1963).
- ஒன்பதாம் படைப்பிரிவு (சிறப்புப் படை) (1966) - ஒன்பதாம் வான்குடை கமாண்டோ படைப்பிரிவும் ஆகும்.
- பத்தாம் படைப்பிரிவு (சிறப்புப் படை) (1967).
- 11-ம் படைப்பிரிவு (சிறப்புப் படை) (2011).
- 12-ம் படைப்பிரிவு (சிறப்புப் படை) (2013).
- 21-ம் படைப்பிரிவு (சிறப்புப் படை) – முந்தைய 21-ம் படைப்பிரிவு, மராத்திய இலகுரக காலாட்படை (1985),சிறப்பு படைகளாக 1996-ல் மாற்றப்பட்டது.
- 23-ம் படைப்பிரிவு (ராஜ்புத்) (வான்வழி) (2013)
- 29-ம் படைப்பிரிவு (RajRif) (வான்வழி) (2013)
- 106-ம் காலாட்படைப் பிரிவு (துணை) பிராந்தியப் படை
- 116-ம் காலாட்படைப் பிரிவு (துணை) பிராந்தியப் படை
- 31-ம் படைப்பிரிவு (கமாண்டோ) – ராஷ்டிரிய புரிகுழல் குமுக்கிகள்
# வான்குடைப் பதாதி

## வரலாறு

### ஜப்பானிய பேரரசு

***தேய்ஷி ஷியூதான்*** (挺進集団 *திடீர்தாக்குதல் படை*) என்பது இரண்டாம் உலகப்போரில் சண்டையிட்ட ஜப்பானிய சிறப்பு/வான்வழிப் படை ஆகும்.
# 1934 சுவிஸ்ஏர் துட்லிகேன் விபத்து

**1934 சுவிஸ்ஏர் துட்லிகேன் விபத்து** (*1934 Swissair Tuttlingen accident*) என அறியும் இவ்வானூர்தி விபத்து, 1934-ம் ஆண்டு சூலை 27-ம் நாளன்று, இடியுடன் (*Thunder*) கூடிய மழையின் காரணமாக வெடித்து தீப்பிடித்து, ஜெர்மனியின் 'துட்லிகேன்' (*Tuttlingen*) பகுதியில் 3,000 அடி உயரத்தில் இருந்து விழுந்து நொறுங்கி விபத்துக்குள்ளானது. கர்டிஸ் டி 32 காண்டர் II (*Curtiss T-32 Condor II*) வகையைச் சார்ந்த (பதிவு எண்:CH-170) இவ்வானூர்தி விபத்தில், வானூர்தி சேவைப் பணியாளர்கள் 3 பேர்களுடன், பயணிகள் 9 பேர்களும் (பயணித்த அனைவரும்) பலியாகினர்.
# குர்பிரீத் சிங்

**குர்பிரீத் சிங்** *(Gurpreet Singh)* ஓர் இந்தியக் குறிவைத்துச் சுடும் விளையாட்டில் வல்லவர். இவர் இந்தியாவில் நடந்த 2010 பொதுநலவாயத்து விளையாட்டுகளில் குறிவைத்துச் சுடும் விளையாட்டுகளில் இரண்டு தங்கப் பதக்கங்களை வென்றார். இவர் 2010 அக்தோபர் 7 இல் விஜய குமாருடன் இணைந்து ஆடவர் 25 மீ காற்றுத் துப்பாக்கி இணையர் தங்கப் பதக்கத்தை வென்றார். அன்றே, இவரும் ஓம்கார் சிங்கும் ஆடவர் 10 மீ காற்றுத் துப்பாக்கி இணையர் தங்கப் பதக்கத்தை வென்றனர். தவிரவும் ஆடவர் 25 மீ விரைவுச்சூடு கைத்துப்பாக்கி (ஒற்றையர்) வகுப்பில் தனிநபருக்கான வெண்கலப் பதக்கமும் பெற்றார். இவர் இந்தியப் படை<nowiki/>யைச் சார்ந்தவர். இப்போது இந்தியப் படையில் பணிபுரிகிறார்.
# பிரகாசு நஞ்சப்பா

**பிரகாசு நஞ்சப்பா** *(Prakash Nanjappa)* (பிறப்பு:29 பிப்ரவரி 1976) ஓர் இந்தியக் குறிவைத்துச் சுடுவதில் வல்லவர், இவர் 10 மீ, 50 மீ காற்றுத் துப்பாக்கிச் சுடும் நிகழ்வுகளில் போட்டியிடுகிறார். . இவர் தென்கொரியா, சாங்வானில் நடந்த 2013 ISSF உலகக் கோப்பை விளையாட்டுகளில் 10 மீ காற்றுத் துப்பாக்கிக் குறிவைத்துச் சுடுவதில் வெண்கலப் பதக்கத்தை வென்றார். அப்போட்டியில் பதக்கம் வென்ற இந்தியர் இவர் ஒருவரே. இவர் கிளாசுகோவில் நடந்த 2014 பொதுநலவாயத்து விளையாட்டுகளில் ஆடவர் 10 மீ காற்றுத் துப்பாக்கிக் குறிவைத்துச் சுடுவதில் வெள்ளிப் பதக்கத்தை வென்றார்.
# பத்து மன்னர்களின் போர்

**பத்து மன்னர்களின் போர்** (Battle of the Ten Kings) ) குறித்து ரிக் வேதத்தில் (மண்டலம் 7இல், மந்திரம் 18, 33 மற்றும் 83.4-8) கூறப்பட்டுள்ளது. இப்போர் ரிக் வேத கால ஆரிய மன்னர் சுதாசுக்கு எதிராக புருக்கள், யதுக்கள், துர்வசுக்கள், திருயுஹ்கள், அலினாக்கள், அனுக்கள், தாசர்கள், மத்சயர்கள் மற்றும் பாணிகள் போன்ற பத்து ஆரிய இன மன்னர்கள், பஞ்சாப்பின் ராவி ஆற்றாங்கரையில் ஏறத்தாழ கிமு 1400-1300களுக்கிடையே, நூறு ஆண்டுகள் போரிட்டனர். போரின் முடிவில் பத்து மன்னர்களை வென்று பாரதர்களின் மன்னர் சுதாசு வெற்றி அடைந்தார்.  
சுதாசுக்கு எதிரான போரில், போரைத் திறம்பட நடத்திட உதவியாக விசுவாமித்திரர்,பத்து மன்னர்களுக்கு இராஜ குருவாக செயல்பட்டார். பல ஆண்டுகளாக நடந்த பத்து மன்னர்களுக்கு எதிரான போரின் முடிவில் மன்னர் சுதாசு வெற்றி பெற்றார்.
# பத்து மன்னர்களின் போர்

## போரின் முடிவுகள்

வசிட்டரின் ஆலோசனையால், பத்து அரசர்களுக்கு எதிரான போரில் மன்னன் சுதாசு பெற்ற வெற்றி ஏழு ஆறுகள் பாயும் பகுதிகளில் சிதறி கிடந்த ஆரிய மக்களை ஒன்று படுத்தியது.
# செயின் சிங்

**செயின் சிங்** *(Chain Singh)* (born 5 April 1989)ஓர் இந்தியக் குறிவைத்துச் சுடுவதில் வல்லவர்.இவர் இஞ்சியோனில் 2014 இல் நடந்த ஆசிய விளையாட்டுகளில் ஆடவர் 50 மீ மூன்றிருப்புகள் துப்பாக்கி சுடுவதில் வெண்கலப் பதக்கத்தை வென்றுள்ளார். இவர் குவாகத்தியிலும் சில்லாங்கிலும் 2016 இல் நடந்த தெற்காசிய விளையாட்டுகளில் ஒற்றையர் நிகழ்வுகளிலும் மூவர் குழு நிகழ்வுகளிலும் ஆறு தங்கப் பதக்கங்களை வென்றுள்ளார்.
# எஸ். ஏ. டாங்கே

**சி. அ. தாங்கே** (*Shripad Amrit Dange* 10 அக்டோபர் 1899–22 மே 1991) இந்திய அரசியல்வாதி, பொதுவுடைமையாளர், மற்றும் தொழிற்சங்கச் செயற்பாட்டாளர் ஆவார். இந்தியப் பொதுவுடைமைக் கட்சியைத் தொடங்கியவர்களில் முன்னணியாளரும் ஆவார்.
# எஸ். ஏ. டாங்கே

## இளமைக்காலம்

மகாராட்டிர மாநிலத்தில் நாசிக் மாவட்டத்தில் கரஞ்சிகான் என்னும் சிற்றுரில் 1899ஆம் ஆண்டு அக்டோபர் மாதம் 10ஆம் தேதி பிறந்தார். தாங்கே கல்லூரியில் பயிலும்போதே போராட்டங்களில் கலந்து கொண்டார். இவர் 1919ஆம் ஆண்டு பம்பாய் வில்சன் கல்லூரியில் படிக்க ஆரம்பித்தபோது, அங்கே மராத்தி இலக்கியக் கழகத்தை துவக்கினார். மகாத்மா காந்தி தலைமையிலான தேசிய இயக்கத்தால் ஈர்க்கப்பட்ட தாங்கே அதில் தீவிர பங்குகொண்டார். வெளிநாட்டில் வாழும்படி நிர்ப்பந்திக்கப்பட்ட பிரபல காங்கிரசு தலைவர் லாலா லஜபதி ராய் இந்தியா திரும்பியபோது இவருக்கு பம்பாயில் பிரபல காங்கிரசு தலைவர் பாலகங்காதர திலகர் தலைமையில் தாங்கே ஒரு மாபெரும் வரவேற்புக்கு ஏற்பாடு செய்தார். இதைக் கண்ட கல்லூரி நிர்வாகம் இவரை 1920ஆம் ஆண்டு கல்லூரியிலிருந்து வெளியேற்றியது.
# எஸ். ஏ. டாங்கே

## அரசியல் பணிகள்

1920ஆம் ஆண்டில் ஒத்துழையாமை இயக்கத்தில் சேர்ந்தார். இந்திய விடுதலைப் போராட்டத்தில் லோக மான்ய திலகர், மகாத்மா காந்தி, சுபாசு சந்திரபோசு, சவகர்லால் நேரு போன்ற தலைவர்களுடன் இணைந்து போராடினார். கான்பூர் சதி வழக்கு, மீரட் சதி வழக்கு, போருக்கு எதிரான நடவடிக்கைகள் என பல குற்றங்கள் சுமத்தப்பட்டு மொத்தம் 16 ஆண்டுகள் சிறையிலிருந்தார். இந்தியா விடுதலை பெற்ற பிறகும் இந்திய அரசியலில் முக்கியப் பங்கு ஆற்றினார்.  
பாம்பே சட்டமன்ற உறுப்பினராகவும் (1946-1951) இந்திய நாடாளுமன்ற உறுப்பினராக 1957ஆம் ஆண்டிலும் 1967ஆம் ஆண்டிலும் பதவி வகித்தார். 1978 வரை இந்தியப் பொதுவுடைமைக் கட்சியின் தலைவர் பதவியில் இருந்தார். 1981-இல் இக்கட்சியிலிருந்து வெளியேற்றப் பட்டார். பின்னர் அனைத்திந்திய பொதுவுடைமைக் கட்சியிலும், அதிலிருந்து விலகி ஒன்றுபட்ட பொதுவுடைமைக் கட்சியிலும் சேர்ந்தார். மகாராட்டிய மாநிலம் உருவாவதில் முக்கியப் பங்காற்றினார். இந்திரா காந்தி பிரகடனம் செய்த நெருக்கடி நிலைமைச் சட்டத்தை ஆதரித்தார்.
# எஸ். ஏ. டாங்கே

## எழுத்தாளராக

சோசலிஸ்ட் என்னும் வார பத்திரிகையைத் தொடங்கினார். நூல்களும் எழுதியுள்ளார். இவற்றில் காந்தியும் லெனினும், இலக்கியமும் மக்களும், இந்தியா-அடிப்படை பொதுவுடைமை முதல் அடிமைத்தனம் வரை என்பன குறிப்பிடத் தக்கவை.  
சோவிய ஒன்றியத்தின் விருதான ஆர்டர் ஆப் லெனின் என்னும் விருதினைப் பெற்றார்.
# முக்கோடு

**முக்கோடு**, ≡ (triple bar) என்பது ஒரு குறியீடு. இந்தக் குறியீட்டில் மூன்று கோடுகள் ஒன்றின்கீழ் ஒன்றாக அமைந்திருக்கும். இது கணிதக் குறியீடான சமநிலைக் குறியீட்டுடன்(=) மற்றொரு கோட்டை வரைந்ததைப் போலிருக்கும். இந்தக் குறியீட்டுக்கு ஒருங்குறியில் 2261 என்ற இடம் வழங்கப்பட்டுள்ளது. இதன் எதிர்மறை பொருளை ≢ என்ற குறியீடு உணர்த்துகிறது
- வலைத்தளங்களில் முதன்மை பட்டியலை குறிக்கிறது.
# ஓ. பு. செயிசா

**செயிசா ஓர்ச்சட்டேரி புதிய வீட்டில்** (*Jaisha Orchatteri Puthiya Veetil*, : *ஓ.பி.ஜெய்ஷா*) (பிறப்பு ), பரவலாக **ஓ. பி. செயிசா**, கேரளத்தைச் சேர்ந்த இந்திய தடகள விளையாட்டாளர் ஆவார். மகளிருக்கான மாரத்தானில் தற்போதைய தேசியச் சாதனைக்கு உரிமையாளர். பெய்ஜிங்கில் நடந்த 2015 உலக தடகளப் போட்டிகளின் போது 2:34:43 நேரத்தில் ஓடி இச்சாதனையைப் புரிந்தார். இச்சாதனை ஓட்டத்தின்போது முன்னதாக மும்பை மாரத்தானில் அதே ஆண்டு தானே நிலைநிறுத்தியிருந்த 2:37:29 நேரத்தையும் முறியடித்தார். 3000 மீட்டர் ஓட்டப்போட்டியிலும் முன்னாள் தேசிய சாதனையாளராவார். 2016 ஒலிம்பிக் போட்டிகளில் மகளிருக்கான 42 கிலோ மீட்டர் மாரத்தானில் இந்தியாவின் சார்பாக பங்கேற்று எண்பத்து ஒன்பதாவதாக போட்டியை நிறைவு செய்தார்.
# ஓ. பு. செயிசா

## பங்கேற்புப் பதிகை

| சார்பில் |  |  |  |  |  |  |
| --- | --- | --- | --- | --- | --- | --- |
| 2005 | ஆசிய உள்ளரங்கப் போட்டிகள் | பேங்காக் | 1வது | 1500 மீட்டர்கள் | 4:15.75 |  |
| 1வது | 3000 மீட்டர்கள் | 9:38.43 |  |  |  |  |
| 2006 | ஆசிய உள்ளரங்கப் போட்டிகள் | பட்டாயா | 2வது | 1500 மீட்டர்கள் | 4:18.50 |  |
| 3வது | 3000 மீட்டர்கள் | 9:26.72 |  |  |  |  |
| 2006 | ஆசிய விளையாட்டுப் போட்டிகள் | தோகா | 3வது | 5000 மீட்டர்கள் | 15:41.91 |  |
| 2014 | ஆசிய விளையாட்டுப் போட்டிகள் | இஞ்சியோன் | 3வது | 1500 மீட்டர்கள் | 4:13.46 |  |
| 2015 | மும்பை மாரத்தான் | மும்பை | 8வது | மாரத்தான் | 2:37:29 **தேசியச் சாதனை** |  |
| உலக தடகள்ப் போட்டிகள் | பெய்ஜிங் | 18வது | மாரத்தான் | 2:34:43 **தேசியச் சாதனை** |  |  |
| 2016 | 2016 ஒலிம்பிக் விளையாட்டுப் போட்டிகள் | இரியோ டி செனீரோ | 89வது | மாரத்தான் | 2:47.19 | } |
# ஓ. பு. செயிசா

## சர்ச்சைகள்

2016ஆம் ஆண்டு இரியோ ஒலிம்பிக் போட்டிகளில் மாரத்தான் போட்டியின்போது இந்திய அதிகாரிகள் குடிநீர், ஆற்றலுணவு வழங்காததால் தான் உயிரிழக்கும் நிலைக்கு சென்றதாக ஓ.பி.செயிசா குற்றம்சாட்டினார். இவர் இரண்டு மணி நேரம் நாற்பத்து ஏழு விநாடிகளில் எல்லைக் கோட்டைத் தொட்டு மயங்கி விழுந்தார். இவரின் குற்றம்சாட்டினை இந்திய தடகள ஆணையம் முற்றிலுமாக மறுத்துள்ளது. ஜெயிசாவும் கவிதா ரவுத்தும் எவ்வித உதவியும் தங்களுக்கு வேண்டாம் என முன்பே கூறியதாகவும் தடகள ஆணையம் அறிக்கை வெளியிட்டது. இதனையொட்டி ஊடகங்களில் பெரும் சர்ச்சை எழுந்தது. பின்னர் மத்திய விளையாட்டுத்துறை அமைச்சகம், விளையாட்டுத்துறை இணை செயலர் மற்றும் இயக்குநர் ஆகிய இருவர் கொண்ட குழுவை நியமித்து விசாரணை நடத்த உத்தரவிட்டது.
# டெல்டா 1000

**டெல்டா 1000 தொடர்** *(Delta 1000 series)* என்பவை அமெரிக்காவைச் சேர்ந்த எரிந்தழியும் ஏவூகல அமைப்பு வகை ஏவூர்திகளாகும். இந்த ஏவூர்திகளைப் பயன்படுத்தி 1972 மற்றும் 1975 ஆண்டுகளுக்கு இடைப்பட்ட காலத்தில் எட்டு சுற்றுப்பாதை ஏவுதல்கள் நடைபெற்றன. டெல்டா குடும்ப வகை ஏவூர்திகளில் டெல்டா 1000 ஏவூர்தியும் ஒன்றாகும். நான்கு இலக்க எண் குறியீட்டைப் பயன்படுத்தி இவ்வகையின் மாறுபட்ட வகைகள் வேறுபடுத்தி அறியப்படுகின்றன.  
தோர் ஏவுகணையின் நீட்சிவடிவமான நீள் தொட்டி தோர் அமைப்பே, டெல்டா தொடரின் முதற்கட்டம் ஆகும். மாற்றுருக்கள் அனைத்திலும் இம்முதற் கட்ட அமைப்புடன் ஆற்றல் நிரப்ப உயர்த்திகள் இணைக்கப்படுகின்றன. மேலேற்றும் உந்துகைச் சக்தியை அதிகரிக்கும் விதமாக திண்ம ஏவூர்தி உந்துகலங்களான காசுடர்-2 ஆற்றல் நிரப்பிகள் 4, 6 அல்லது 9 என்ற எண்ணிக்கைகளில் இணைக்கப்பட்டன.  
டெல்டா 1000 நேர் எட்டு என்ற புனைப்பெயராலும் அழைக்கப்படுகிறது. டெல்டா 1000 ஏவூர்தியின் இரண்டாம் கட்ட மாற்றுருக்கள் முதற்கட்ட ஏவூர்திகள் போலவே எட்டு அடி நீள விட்டத்தைக் கொண்டுள்ளதால் "நேர் எட்டு" என்ற புனைபெயர் வந்தது. முன்னதாக உருவாக்கப்பட்ட டெல்டா ஏவூர்தி வகை இரண்டாவது நிலைகளில் விட்டம் சிறிய அளவில் காணப்பட்டது. மாற்றுருக்களின் தன்மைகளுக்கு ஏற்ப இரண்டு வேறுபட்ட இரண்டாம் நிலை ஏவூர்திகள் பறக்கவிடப்பட்டன.  
- டெல்டா எப் இரண்டாம் நிலை: இது ஏரோயெட் ஏயெ10-118எப் பொறி பொருத்தப்பட்ட ஏவூர்தி வகையாகும். எக்சுபுளோரர் 47,50 மற்றும் 51 ஆகிய விண்கலங்கள் இப்பொறியைப் பயன்படுத்தி ஏவப்பட்டன. ஆனிக் ஏ1 செயற்கைக் கோள் ஏவுதலுக்கே ஏரோயெட் பொறிகள் தயாரிக்கப்பட்டன. (தவறுதலாக டெல்டா 1000 தொடரில் xx1x என்று குறிக்கப்பட்டுள்ளது)
- டெல்டா – பி இரண்டாம் நிலை: இது புதிய டிஆர்டபிள்யூ டிஆர்-201 பொறி பொருத்தப்பட்ட ஏவூர்தி வகையாகும். 1973 மற்றும் 1975 ஆ ஆண்டு காலத்தில் இப்பொறியைப் பயன்படுத்தி இரண்டு ஏவுதல்கள் நிகழ்ந்தன.  
பூமியின் தாழ்வட்டப் பாதைக்கு மேலே ஏவுதலுக்கான சில பறத்தல்களுக்கு மூன்றாம் நிலை ஏவூர்திகள் பயன்படுத்தப்பட்டன. இதற்காக தையோகால்-37டி அல்லது சிடார்-37இ வகைகள் உதவின. டெல்டா 1913 என்ற டெல்டா 1000 தொடர் ஏவூர்தியைப் பயன்படுத்தி 1973 ஆம் ஆண்டு சூன் 10 இல் எக்சுபுளோரர் 49 என்ற விண்கலம் நிலவின் சுற்றுப்பாதையில் நிறுத்தப்பட்டது.  
கலிபோர்னியாவிலுள்ள வேண்டன்பெர்க் வான்படைத் தளத்தில் இருக்கும் விண்கல ஏவுவளாகம் 2டபிள்யூ வில் இருந்தும், கேப் கேனவெராலில் இருக்கும் விண்கல ஏவுவளாகம் 17பி இல் இருந்தும் டெல்டா 1000 ஏவூர்திகள் ஏவப்பட்டன. டெல்டா 1000 தொடரில் ஏவப்பட்ட எட்டு திட்டங்களும் வெற்றியில் முடிந்தன.
# டி. என். ஜா

**திவிஜேந்தர நாராயண் ஜா** (Dwijendra Narayan Jha, 2940 - 4. பெப்ரவரி, 2021) என்பவர் இந்திய வரலாற்றுப் பேராசிரியர். புராதன மற்றும் இடைக்கால இந்திய வரலாற்றை எழுதியுள்ளார். இவர் இந்திய வரலாறு ஆராய்ச்சிக் குழுவில் தலைவராகவும் இருந்தார்.  
இளங்கலைப் படிப்பை கல்கத்தா பல்கலைக் கழகத்தில் பிரசிடண்டு கல்லூரியில் பயின்றார். பின்னர் முதுகலைப் படிப்பை பாட்னா பல்கலைக் கழகத்தில் முடித்தார். டி. என். ஜா, வரலாற்றுப் பேராசிரியர் ஆர்.எஸ்.சர்மா என்பவரின் மாணவர் ஆவார்.  
புனிதப்பசு புனைவு கதை என்னும் பெயரில் டி .என்.ஜா ஒரு நூல் எழுதினார். அந்நூலில் வேதகாலத்திலும் பின் வரும் காலங்களிலும் இந்திய மக்கள் பசு மாட்டுக் கறியைச் சாப்பிட்டு வந்தார்கள் என்று குறிப்பிட்டு இருந்தார். இக்கருத்து பெரும் சர்ச்சையை ஏற்படுத்தியது.  
பாரதிய சனதா கட்சியின் கொள்கைகளை இவர் விமர்சனம் செய்து பேசிவருவதால் அரசியல் அரங்கில் இவர் கருத்துக்கள் விவாதிக்கப்படுகின்றன.
# திருகோணமலை உயர் தொழில்நுட்ப நிறுவனம்

**திருகோணமலை உயர் தொழில்நுட்ப நிறுவனம்** இலங்கை உயர் கல்வி அமைச்சின் கீழுள்ள, இலங்கை உயர் தொழில்நுட்ப கல்வி நிறுவனத்தில் (சிலியட்) உள்ள பல உயர் தொழில்நுட்ப நிறுவனங்களுள் ஒன்றாகும். இது திருகோணமலையிலுள்ளது. 1995 ஆம் ஆண்டு நாடாளுமன்ற சட்ட இலக்கம் 29 இன் பிரகாரம் இலங்கை உயர் தொழில்நுட்ப கல்வி நிறுவனம் உருவாக்கப்பட்டது. இதன் கீழ் 12 உயர் தொழில்நுட்ப நிறுவனங்களும் 8 உயர் தொழில்நுட்ப நிறுவனப் பகுதிகளும் உள்ளன. 2007 ஆம் ஆண்டு புரட்டாசி மாதம் முதல், திருகோணமலை நகரத்திலிருந்து 7 கிலோ மீற்றர் தூரத்திலுள்ள வரோதயநகர் என்ற இடத்தில் கன்னியா வீதியில் புதிதாக அமைக்கப்பட்ட கட்டடத்தில் இயங்குகின்றது. இந்த நிறுவனத்தில் 3 கற்கை நெறிகள் முழு நேர மற்றும் பகுதிநேர மாணவர்களுக்கு என்று இருக்கின்றது. அவை வருமாறு,  
1. உயர் தேசிய கணக்கியல் டிப்ளோமா (எச்.என். டி. எ.)
1. உயர் தேசிய ஆங்கில டிப்ளோமா (எச்.என். டி. ஈ.)
1. உயர் தேசிய தகவல் தொழில்நுட்ப டிப்ளோமா (எச்.என். டி. ஐ .டி)
# திருகோணமலை உயர் தொழில்நுட்ப நிறுவனம்

### வெளியிணைப்புகள்

1. http://www.trincoati.com/
1. https://www.facebook.com/ATI-Trincomalee-595061423864830/
# அணில்டா தாமசு

**அணில்டா தாமசு** *(Anilda Thomas)* ஓர் இந்திய ஓட்டப்பந்தய வீராங்கணை ஆவார். 1993 ஆம் ஆண்டு மே மாதம் 6 இல் பிறந்த அணில்டா தாமசு 400 மீட்டர் ஓட்டத்தில் நிபுணத்துவம் பெற்றவராகத் திகழ்கிறார். 2016 இரியோ ஒலிம்பிக் போட்டிகளில் 4 X 400 மீட்டர் தொடர் ஓட்டப்போட்டியில் இந்தியாவின் சார்பில் ஓடுவதற்கு இவர் தகுதி பெற்றார்.  
தாமசுடன், நிர்மலா செரோன், எம்.ஆர்.பூவம்மா, டின்ட்டு லூக்கா ஆகியோர் மகளிர் 4 × 400 மீட்டர் பந்தயப் பிரிவில் ஒலிம்பிக் போட்டியில் ஓடுவதற்காக இந்திய அணி சார்பில் தகுதி பெற்றனர். சூலை 2016 இல் பெங்களுரில் நடைபெற்ற போட்டியில் பந்தய தூரத்தை இவர்கள் 3:27.88 நிமிடத்தில் கடந்து இத்தகுதியைப் பெற்றனர். ஒலிம்பிக் போட்டிக்கு தகுதி பெற்ற முதல் 16 அணிகளுக்குள் 12 ஆவது சிறந்த அணியாகக் இந்திய அணி கருதப்பட்டது
# நவகண்ட யோகம்

**நவகண்ட யோகம்** என்பது தன்னுடைய உடலின் ஒன்பது பாகங்களை துண்டு துண்டாக மாற்றி சிவபெருமானை நோக்கி தவம் செய்வதாகும். இந்த சித்து கலையை பல்வேறு சித்தர்கள் கற்று கடைபிடித்து வந்துள்ளார்கள்.  
பாடகச்சேரி ராமலிங்க சாமிகள் சிறுவயது முதலே இந்த சித்து கலையில் தேர்ச்சி பெற்றவராக இருந்தார்.
# தடகள விளையாட்டுக்களில் இந்திய சாதனைகளின் பட்டியல்

இந்திய தடகள விளையாட்டுகள் கூட்டமைப்பு (AFI) பராமரித்துவரும் இந்திய தடகள விளையாட்டுக்களில் தேசிய சாதனைகளின் பட்டியல்:
# தடகள விளையாட்டுக்களில் இந்திய சாதனைகளின் பட்டியல்

## வெளிப்புறம்

**பட்டியலுக்கான விளக்கக் குறியீடு**:  
: ht = கையால் அளக்கப்பட்ட நேரங்கள்
: + = இதைவிட நீண்டத் தொலைவிற்கு போட்டியிடும்போது
: A = உயரத்தால் பாதிக்கப்பட்டது
: # = அலுவல்முறையாக கைட்டமைப்பாலோ/ பன்னாட்டு தடகள கூட்டமைப்பாலோ ஏற்கப்படாதது
: X = ஊக்கமருந்து கட்டுப்பாடு இல்லாமையால் ஏற்கப்படாதது
# தடகள விளையாட்டுக்களில் இந்திய சாதனைகளின் பட்டியல்

## உள்ளரங்கப் போட்டிகள்

### ஆண்கள்

| நிகழ்வு | சாதனை | மெய்வல்லுநர் | நாள் | போட்டி | இடம் | உசாத்துணை |
| --- | --- | --- | --- | --- | --- | --- |
| 50 மீ | 5.80 | இராசீவ் பாலகிருட்டிணன் | 19 பெப்ரவரி 2000 | லாஸ் ஏஞ்சலஸ், ஐக்கிய அமெரிக்கா |  |  |
| 55 m | 6.33 A | Rajeev Balakrishnan | 29 சனவரி 2000 | Reno, United States |  |  |
| 60 m | 6.87 | Sameer Mon | 14 மார்ச் 2009 | Athina | ஏதென்ஸ், Greece |  |
| 200 m | 22.32 # | Vivaswan R Shetty | 19 பெப்ரவரி 2011 | Simplot Games | ஐடஹோ, United States |  |
| 24.00 # | Abhijit Shirshikar | 12 பெப்ரவரி 2012 | Piirikunnalinen Hallikisa | எல்சிங்கி, Finland |  |  |
| 25.13 # | Sunil Bredeka | 5 பெப்ரவரி 2011 | National Meeting | Magglingen, Switzerland |  |  |
| 400 m | 47.81 | Bibin Mathew | 26 பெப்ரவரி 2010 | ஆசியாn Championships | தெகுரான், Iran |  |
| 800 m | 1:49.46 | Rajeev Ramsean | 16 பெப்ரவரி 2008 | ஆசியாn Championships | தோகா, Qatar |  |
| 1500 m | 3:41.18 | Chatholi Hamza | 15 பெப்ரவரி 2008 | ஆசியாn Championships | தோகா, Qatar |  |
| 3000 m | 7:49.47 | Surender Singh | 16 பெப்ரவரி 2008 | ஆசியாn Championships | தோகா, Qatar |  |
| 60 m hurdles | 8.08 | Arumugam Suresh | 15 பெப்ரவரி 2014 | ஆசியாn Championships | காங்சூ, China |  |
| உயரம் தாண்டுதல் | 2.18 m | Hari Shankar Roy | 1 நவம்பர் 2007 | ஆசியாn Indoor Games | Macau |  |
| தடியூன்றித் தாண்டுதல் | 4.80 m | Kuzhyyadiyil Paul Bimin | 2 நவம்பர் 2009 | ஆசியாn Indoor Games | ஹனோய், Vietnam |  |
| நீளம் தாண்டுதல் | 7.92 m | Kumaravel Premkumar | 21 பெப்ரவரி 2016 | ஆசியாn Championships | Doha, Qatar |  |
| மும்முறை தாண்டுதல் | 16.24 m | Amarjeet Singh | 15 பெப்ரவரி 2008 | ஆசியாn Indoor Championships | தோகா, Qatar |  |
| குண்டு எறிதல் (விளையாட்டு) | 19.60 m | Vikas Gowda | 19 பெப்ரவரி 2005 | Chapel Hill, United States |  |  |
| Heptathlon | 5561 pts | Pulimootil Joseph Vinod | 31 அக்டோபர்–1 நவம்பர் 2007 | ஆசியாn Indoor Games | Macau |  |
| 7.02 *(60 m)*, 7.18 m *(long jump)*, 13.86 m *(shot put)*, 1.91 m *(high jump)* /
8.15 *(60 m hurdles)*, 4.50 m *(pole vault)*, 2:58.17 *(1000 m)* |  |  |  |  |  |  |
| 15–16 பெப்ரவரி 2008 | ஆசியாn Championships | தோகா, Qatar |  |  |  |  |
| 7.02 *(60 m)*, 7.23 m *(long jump)*, 13.64 m *(shot put)*, 1.93 m *(high jump)* /
8.32 *(60 m hurdles)*, 4.40 m *(pole vault)*, 2:52.74 *(1000 m)* |  |  |  |  |  |  |
| 5000 m walk | 22:22.92 | Basat Sita Ram | 8 பெப்ரவரி 2004 | ஆசியாn Championships | தெகுரான், Iran |  |
| 4 × 400 m relay | 3:13.01 | Jayakumar
P. Kumar
N. Kumar
Sreejith | 2 நவம்பர் 2009 | ஆசியாn Indoor Games | ஹனோய், Vietnam | } |
# தடகள விளையாட்டுக்களில் இந்திய சாதனைகளின் பட்டியல்

## உள்ளரங்கப் போட்டிகள்

### பெண்கள்

| நிகழ்வு | சாதனை | மெய்வல்லுநர் | நாள் | போட்டி | இடம் | உசாத்துணை |
| --- | --- | --- | --- | --- | --- | --- |
| 60 மீ | 7.28 | துத்தி சந்த் | 19 பெப்ரவரி 2016 | ஆசியாn Championships | Doha, Qatar |  |
| 200 m |  |  |  |  |  |  |
| 400 m | 53.89 | Pinki Paramanik | 13 நவம்பர் 2005 | ஆசியாn Indoor Games | பட்டாயா, தாய்லாந்து |  |
| 800 m | 2:03.43 | Sinimol Paulose | 14 பெப்ரவரி 2008 | ஆசியாn Championships | தோகா, கத்தார் |  |
| 1500 m | 4:15.42 | Sinimol Paulose | 14 பெப்ரவரி 2008 | ஆசியாn Championships | தோகா, கத்தார் |  |
| 3000 m | 9:09.81 | Suriya Loganathan | 19 பெப்ரவரி 2012 | ஆசியாn Championships | காங்சூ, சீனா |  |
| 60 m hurdles | 8.34 | Govind Raj Gayathri | 21 பெப்ரவரி 2016 | ஆசியாn Championships | Doha, Qatar |  |
| உயரம் தாண்டுதல் | 1.84 m | Bobby Aloysius | 14 பெப்ரவரி 2004 | AVIVA Indoor Grand Prix | பர்மிங்காம் (ஐக்கிய இராச்சியம்), ஐக்கிய இராச்சியம் |  |
| தடியூன்றித் தாண்டுதல் | 3.80 m | Khyati Vakharia | 16 பெப்ரவரி 2014 | ஆசியாn Championships | காங்சூ, China |  |
| நீளம் தாண்டுதல் | 6.44 m | மயூக்கா ஜானி | 11 பெப்ரவரி 2012 | 2nd International Sparkasse Springer-Hallenmeeting | Ludwigshafen, Germany |  |
| மும்முறை தாண்டுதல் | 14.00 m | மயூக்கா ஜானி | 20 பெப்ரவரி 2016 | ஆசியாn Championships | Doha, Qatar |  |
| குண்டு எறிதல் (விளையாட்டு) | 12.74 m | Javur Jagadeeshappa Shobha | 14 பெப்ரவரி 2008 | ஆசியாn Championships | தோகா, கத்தார் |  |
| Pentathlon | 3860 pts | Javur Jagadeeshappa Shobha | 14 பெப்ரவரி 2008 | ஆசியாn Championships | தோகா, கத்தார் |  |
| 8.5 (ht) *(60 m hurdles)*, 1.55 m *(high jump)*, 12.74 m *(shot put)*, 5.98 m *(long jump)*, 2:32.32 *(800 m)* |  |  |  |  |  |  |
| 3000 m walk | 14:54.15 | Jasmin Kaur | 6 பெப்ரவரி 2004 | ஆசியாn Championships | தெகுரான், Iran |  |
| 4 × 400 m relay | 3:37.46 | மந்தீப் கவுர்
Manjeet Kaur
Sini Jose
Chitra K. Soman | 16 பெப்ரவரி 2008 | ஆசியாn Championships | தோகா, Qatar | } |
# துத்தி சந்த்

**துத்தி சந்த்** (Dutee Chand; பிறப்பு: 3 பெப்ரவரி 1996) இந்திய தடகள விரைவோட்ட வீராங்கனை ஆவார். இவர் பெண்கள் 100 மீட்டர் ஓட்டத்தில் தற்போதைய தேசிய சாதனையாளரும் ஆவார். துத்தி 2016 கோடைக்கால ஒலிம்பிக் போட்டிகளில் 100 மீட்டர் விரைவோட்டத்தில் பங்கேற்கத் தேர்ந்தெடுக்கப்பட்டார். இவர் கோடைக்கால ஒலிம்பிக் விளையாட்டுக்களில் பெண்கள் 100 மீட்டர் ஓட்டப்பந்தயத்தில் பங்கேற்க தகுதிபெற்ற மூன்றாவது இந்திய பெண்ணாவார். இவர் ஆசிய விளையாட்டுகளில் பல பதக்கங்களை வென்றுள்ளார்.
# துத்தி சந்த்

## வாழ்க்கை

சந்த் 3 பிப்ரவரி 1996 அன்று சக்ரதார் சந்த் மற்றும் அகுஜி சந்த் ஆகியோருக்கு ஒடிசாவின் சாக்கா கோபால்பூர் கிராமத்தில் பிறந்தார். இவர் வறுமைக் கோட்டிற்கு கீழே வாழும் ஓர் நெசவாளர் குடும்பத்தைச் சேர்ந்தவர். இவரது மூத்த சகோதரி சரஸ்வதி சந்த் மாநில அளவில் ஒட்டப்பந்தயங்களில் போட்டியிட்டார். இவரால் உந்தப்பட்ட துத்தி 2006ல் அரசு விளையாட்டு விடுதியில் சேர்ந்தார்.  
இவர் 2019 ஆம் ஆண்டில் ஒரே பாலின உறவில் இருப்பதைப் பற்றி பேசியபோது, நங்கை, நம்பி, ஈரர், திருனர் சமூகத்தின் உறுப்பினராக வெளிப்படையாக வெளிவந்த இந்தியாவின் முதல் தடகள வீராங்கனை ஆவார். அந்த ஆண்டின் பிற்பகுதியில், விளையாட்டு ஆடை பிராண்டான *பூமா* தயாரிப்புகளை அங்கீகரிக்க இரண்டு வருட ஒப்பந்தத்தில் கையெழுத்திட்டார்.
# துத்தி சந்த்

## தடகளப் போட்டிகள்

2012 ஆம் ஆண்டில், 18 வயதுக்குட்பட்டோர் பிரிவில் 100 மீட்டர் ஓட்டப் போட்டியில் சந்த் தேசிய சாம்பியன் ஆனார். 2013 இல், புனேவில் நடந்த 2013 ஆசிய தடகள விளையாட்டுகளில் பெண்களுக்கான 200 மீட்டர் போட்டியில் சந்த் வெண்கலம் வென்றார். 2013 உலக இளைஞர் சாம்பியன் போட்டியில் இறுதிப் போட்டியை எட்டியபோது, உலகளாவிய தடகள 100 மீட்டர் இறுதிப் போட்டியை எட்டிய முதல் இந்தியர் என்ற பெருமையைப் பெற்றார்.  
2014 இல் ஆசிய இளையோருக்கான தடகள சாம்பியன் போட்டிகளில் 200 மீட்டர் மற்றும் 4 × 400 மீட்டர் தொடர் ஓட்டத்தில் இரண்டு தங்கப் பதக்கங்களை வென்றார். இந்திய தடகள கூட்டமைப்பு கூறியதை அடுத்து, 2014 பொதுநலவாய விளையாட்டு குழுவிலிருந்து சந்த் நீக்கப்பட்டார். இவரின் சுரப்பிகளின் சமநிலையின்மை காரணமாக ஒரு பெண் தடகள வீராங்கனையாக போட்டியிட தகுதியற்றவராக ஆக்கியது. தொடர்ந்து 2014 ஆசிய விளையாட்டு இந்தியக் குழுவிலிருந்தும் இவர் நீக்கப்பட்டார். மேலும் சந்த் ஏமாற்றுதல் அல்லது ஊக்கமருந்து ஆகியவற்றில் ஈடுபட்டதாக எந்த ஆதாரமும் இல்லாததால் இந்த முடிவு பரவலாக விமர்சிக்கப்பட்டது.  
சந்த் விளையாட்டுக்கான நடுவர் நீதிமன்றத்தில் இது தொடர்பாக மேல்முறையீடு செய்தார். கனடா நாட்டை சேர்ந்த சட்ட நிறுவனம் *டேவிசு, வார்டு, பிலிப்சு* பொது நல அடிப்படையில் இந்த வழக்கை நடத்தினர். பெண்களில் அதிக இயற்கையான அளவு டெஸ்டோஸ்டிரோன் பற்றிய கொள்கையை இடைநிறுத்தப்பட்டம் செய்ய உலக தடகள கூட்டமைப்பிறகு ஆணையிட்டது. இது போட்டியிலிருந்து சந்தின் இடைநீக்கத்தை நீக்கி, இவரை மீண்டும் பந்தயத்தில் பங்கேற்கச் செய்தது.  
இதன் பிறகு 2016 இல் தேசிய விளையாட்டு போட்டிகளில் பெண்களுக்கான 100 மீட்டர் ஓட்டத்தில் சந்த் 11.33 வினாடிகளில் ஓடி தங்கம் வென்றார் மற்றும் 16 ஆண்டு கால முந்தைய தேசிய சாதனையை மிஞ்சினார். 25 ஜூன் 2016 அன்று, கசகஸ்தானின் அலமாட்டி இல் நடந்த போட்டிகளில், இவர் ஒரே நாளில் இரண்டு முறை அதே தேசிய சாதனையை முறியடித்தார், இதன் மூலம் ஒலிம்பிக் போட்டிகளுக்கு தகுதி பெற்றார். துத்தி 2016 கோடைக்கால ஒலிம்பிக் போட்டிகளில் 100 மீட்டர் விரைவோட்டத்தில் பங்கேற்கத் தேர்ந்தெடுக்கப்பட்டார். இவர் கோடைக்கால ஒலிம்பிக் விளையாட்டுக்களில் பெண்கள் 100 மீட்டர் ஓட்டப்பந்தயத்தில் பங்கேற்க தகுதிபெற்ற மூன்றாவது இந்திய பெண்ணாவார்.  
2017 இல், ஆசிய தடகள சாம்பியன்ஷிப்பில், இவர் 100 மீட்டர் மற்றும் 4 × 100 மீட்டர் தொடர் ஓட்டப் போட்டிகளில் இரண்டு வெண்கலப் பதக்கங்களை வென்றார்.
2018 ஆசிய விளையாட்டுப் போட்டிகளில் பெண்களுக்கான 100 மீட்டர் இறுதிப் போட்டியில், சந்த் வெள்ளிப் பதக்கத்தை வென்றார், இது இவரது முதல் ஆசிய விளையாட்டுப் பதக்கமாகும். மீண்டும் ஆகஸ்ட் 29 அன்று ஆசிய விளையாட்டுப் போட்டிகளில் பெண்கள் 200 மீட்டர் இறுதிப் போட்டியில் தனது இரண்டாவது வெள்ளியைப் பெற்றார். 32 ஆண்டுகளுக்குப் பிறகு இந்தப் பிரிவில் இந்தியா வெள்ளிப் பதக்கத்தை வென்றது. 2021 இல் சந்த் தாமதமான டோக்கியோ 2020 ஒலிம்பிக் போட்டிகளில் பெண்கள் 100 மீட்டர் மற்றும் 200 மீட்டர் போட்டிகளில் பங்கேற்றார்.
18 ஜனவரி 2023 அன்று, சந்த் மூன்று வெவ்வேறு தடைசெய்யப்பட்ட ஊக்கமருந்து பொருட்களை பயன்படுத்தியதாக அறிவிக்கப்பட்டது.
# நிர்மலா செரோன்

**நிர்மலா செரோன்** *(Nirmala Sheoran )* ஓர் இந்திய ஓட்டப்பந்தய வீராங்கணை ஆவார். 1995 ஆம் ஆண்டு சூலை மாதம் 15 இல் பிறந்த நிர்மலா செரோன் 400 மீட்டர் ஓட்டத்தில் நிபுணத்துவம் பெற்றவராகத் திகழ்கிறார். 2016 இரியோ ஒலிம்பிக் போட்டிகளில் 4 X 400 மீட்டர் தொடர் ஓட்டப்போட்டி மற்றும் 400 மீட்டர் ஓட்டப் போட்டி ஆகிய இரண்டு பந்தயங்களில் இந்தியாவின் சார்பில் ஓடுவதற்கு இவர் தகுதி பெற்றார்.  
சூலை 2016 இல் ஐதராபாத்தில் நடைபெற்ற மாநிலங்களிடையிலான தேசிய முதுநிலை தடகளச் சாம்பியன் போட்டியில் வெற்றி பெற்றதன் மூலம் இவர் ஒலிம்பிக் போட்டியில் பங்குபெறுவதற்கான தகுதியைப் பெற்றார். இப்போட்டியில் இவர் 400 மீட்டர் தொலைவை 51.48 வினாடிகளில் ஓடி முடித்தார். இதுவே செரோனுடைய தனிப்பட்ட முறையிலான சிறப்பு சாதனையாகும். ஒலிம்பிக் தகுதிச்சுற்றுக்காக நியமிக்கப்பட்டிருந்த 52.20 வினாடிகள் நேரத்தைவிட இவ்வேகம் மேம்பட்ட வேகமாகும். முன்னதாக 2014 இல் நடைபெற்ற ஒரு போட்டியில் எம்.ஆர். பூவம்மா 51.73 வினாடிகளில் ஓடியதே இந்திய சாதனையாக இருந்தது. அதே போட்டியில் நிர்மலா செரோன் 52.35 வினாடிகளில் ஓடியிருந்தார். இவ்வோட்டம் 2013 இல் சென்னையில் நடைபெற்ற போட்டியில் அவர் ஓடிய 53.94 வினாடிகளை விட மேம்பட்ட ஓட்டமாகும் .  
செரோன் 2016 இரியோடி செனிரோ ஒலிம்பிக் போட்டியில் 4 × 400 மீட்டர் தொடர் ஓட்டப் போட்டியில் ஓடவும் தகுதி பெற்றார். செரோனுடன் அணில்டா தாமசு, எம்.ஆர். பூவம்மா, டின்ட்டு லூக்கா ஆகியோர் மகளிர் 4 × 400 மீட்டர் பந்தயப் பிரிவில் ஒலிம்பிக் போட்டியில் ஓடுவதற்காக இந்திய அணி சார்பில் தகுதி பெற்றனர். சூலை 2016 இல் பெங்களுரில் நடைபெற்ற போட்டியில் பந்தய தூரத்தை இவர்கள் 3:27.88 நிமிடத்தில் கடந்து இத்தகுதியைப் பெற்றனர். ஒலிம்பிக் போட்டிக்கு தகுதி பெற்ற முதல் 16 அணிகளுக்குள் 12 ஆவது சிறந்த அணியாகக் இந்திய அணி கருதப்பட்டது
# சபானா சபானா

**சபானா சபானா** *(Sapana Sapana)* ஓர் இந்திய மகளிர் நடைப்போட்டி வீரராவார். இராசத்தான் மாநிலம் செய்ப்பூரில் 1988 ஆம் ஆண்டு சனவரி மாதம் 2 ஆம் தேதி சபானா பிறந்தார். 2015 இல் சீனாவின் பெய்சிங் நகரில் நடைபெற்ற உலகத் தடகளச் சாம்பியன் போட்டியில் மகளிருக்கான 20 கிலோமீட்டர் நடைப் போட்டியில் இவர் பங்கேற்றார். 2015 ஆம் ஆண்டு நடைபெற்ற தேசிய விளையாட்டுப் போட்டிகளில் இவர் 20 கிலோமீட்டர் தொலைவை 1:40:35.70 நேரத்தில் நடந்து சாதனை நிகழ்த்தியிருந்தார். இதன்மூலம் பிரேசில் நாட்டின் இரியோடி செனிரோ ஒலிம்பிக் போட்டியில் கலந்து கொள்வதற்காக தகுதி பெற்றார்.  
இராசத்தான் மாநில காவல் துறையில் உதவி ஆய்வாளராக சபானா சபானா பணிபுரிகிறார்
# தொனகல் கோபி

**தொனகல் கோபி** (*Thonakal Gopi*) அல்லது **தனக்கல் கோபி** (*Thanackal Gopi*, பி: மே 24, 1988) இந்திய தடகள மெய்வல்லுநர் ஆவார். இந்தியத் தரைப்படையில் பணியாற்றி வருகின்றார். ஆண்களுக்கான மாரத்தான் போட்டியில் 2016 கோடைக்கால ஒலிம்பிக் போட்டிகளில் இந்தியாவின் சார்பாக போட்டியிடத் தகுதி பெற்றார். இந்தப் போட்டியில் தனது சிறந்த நேரமாக 2 மணி 15 நிமிடம் 25 வினாடி காலத்தில் முடித்து 25ஆம் இடத்தை எட்டியுள்ளார்.
# தொனகல் கோபி

## போட்டிப் பதிகை

| 2014 | தேசிய திறந்த தடகளப் போட்டிகள் | புது தில்லி, இந்தியா | 10,000 மீட்டர்கள் | 29:32:26 |  |  |
| --- | --- | --- | --- | --- | --- | --- |
| 2015 | ஏர்டெல் தில்லி அரை மாரத்தான் | புது தில்லி, இந்தியா | 2வது இந்தியர் / அனைவரிலும் 19வது | அரை மாரத்தான் | 1:02:45 |  |
| 2016 | மும்பை மாரத்தான் | மும்பை, இந்தியா | 2வது இந்தியர் / அனைவரிலும் 11வது | மாரத்தான் | 2:16:15 |  |
| 2016 | தெற்காசிய விளையாட்டுக்கள் | குவகாத்தி, இந்தியா | 10,000 மீட்டர்கள் | 29:10:53 |  |  |
| 2016 | கோடைக்கால ஒலிம்பிக் விளையாட்டுப் போட்டிகள் | இரியோ டி செனீரோ, பிரேசில் | முதல் இந்தியர் / அனைவரிலும் 25வது | மாரத்தான் | 2:15:25 | } |
# கேடா ராம்

**கேட்டா ராம்** (*Kheta Ram*) அல்லது **கேத்தா ராம்** (பிறப்பு செப்டம்பர் 20, 1986) இந்திய தடகள விளையாட்டாளர் ஆவார்; இந்தியத் தரைப்படையில் பணிபுரியும் இவர் 2016 கோடைக்கால ஒலிம்பிக் போட்டிகளில் இந்தியாவின் சார்பாக ஆண்கள் மாரத்தான் நிகழ்வில் போட்டியிடத் தகுதி பெற்று பங்கேற்றார். இந்தப் போட்டியில் 2 மணி 15 நிமிடங்கள் 26 வினாடிகளில் கடந்து இந்திய அணியில் இரண்டாவதாகவும் அனைவரிலும் 26வதாகவும் வந்தார். இந்த நேரம் இவரது சிறந்த நேரமாக அமைந்தது.
# 1452

ஆண்டு **1452** (**MCDLII**) பழைய யூலியன் நாட்காட்டியில் சனிக்கிழமையில் ஆரம்பமான ஒரு நெட்டாண்டாகும்.
# 1452

## நிகழ்வுகள்

- பெப்ரவரி 22 &ndash; ஸ்டர்லிங்கு அரண்மனையில் இசுக்கொட்லாந்தின் இரண்டாம் யேம்சு மன்னர் டகிளசின் 8வது பிரபு வில்லியம் டகிளசுவைக் கொலை செய்தான்.
- சூன் 18 &ndash; திருத்தந்தை ஐந்தாம் நிக்கலாசு குடியேற்ற நாடுகளின் அடிமை வணிகத்தை சட்டபூர்வமாக்க ஆணை ஓலையை அறிவித்தார்.
- வனுவாட்டுவில் குவாயே என்ற தெற்கு பசிபிக் எரிமலை வெடித்ததில், அதிகளவு சல்பேற்றுகளை வெளியேற்றியது.
# 1452

## பிறப்புகள்

- ஏப்ரல் 15 &ndash; லியொனார்டோ டா வின்சி, இத்தாலிய ஓவியர், கண்டுபிடிப்பாளர் (இ. 1519)
- அக்டோபர் 2 &ndash; இங்கிலாந்தின் மூன்றாம் ரிச்சர்டு மன்னர் (இ. 1485)
# கைனான் செனாய்

**கைனான் செனாய்** *(Kynan Chenai)* (பிறப்பு: 29 சனவரி 1991, ஐதராபாத்து) ஓர் இந்தியக் குறிவைத்துச் சுடுவதில் ஒலிம்பிக் பாணித் தரம் வாய்ந்தவர். 2016 சனவரி 28 இல் தில்லியில் நடந்த போட்டிகளில் ஆசிய ஒலிம்பிக் குறிவைத்துச் சுடும் தகுதி பெற்றதால் 2016 கோடைக்கால ஒலிம்பிக்கில் விளையாட தேர்வு செய்யப்பட்டார்.
# மைராஜ் அகமது கான்

**மைராஜ் அகமது கான்** *(Mairaj Ahmed Khan)* (பிறப்பு: 2 நவம்பர் 1975, குர்ஜா, புலாந்துசாகர் மாவட்டம்) ஓர் இந்தியக் குறிவைத்துச் சுடுவதில் ஒலிம்பிக் தரக் குறுநெடுக்க வகையில் வல்லவர். இவர் 2015 இல் உலோனாட்டோவில் நடந்த குறுநெடுக்க ஒலிம்பிக் ஒதுக்கீட்டுக்கான போட்டியில் வெற்றிபெற்றார். இவ்வகையில் வென்றதில் இவரே முதல் இந்தியர் ஆவார்.
# தகு வகுஎண்களின் கூட்டுத் தொடர்முறை

கணிதத்தில் **தகுவகுஎண்களின்கூட்டுத் தொடர்முறை** (*aliquot sequence*) என்பது நேர் முழுஎண்களைக் கொண்ட ஒரு தொடர்முறை. இத்தொடர்முறையின் ஒவ்வொரு உறுப்பும் அதன் முந்தைய உறுப்பின் தகு வகுஎண்களின் கூட்டுத்தொகையாக இருக்கும். தொடர்முறையின் உறுப்பு 1 ஆக வந்தவுடன் தொடர்முறை அத்துடன் முடிந்துவிடும். ஏனென்றால் 1 இன் தகு வகுஎண்களின் கூடுதல் 0.
# தகு வகுஎண்களின் கூட்டுத் தொடர்முறை

## வரையறை

இத்தொடர்முறையின் முதல் உறுப்பு நேர் முழுஎண் *k* எனில், அதன் மற்ற உறுப்புகள் வகுஎண்களின் கூட்டுச் சார்பு σ<sub>1</sub> அல்லது தகு வகுஎண் கூட்டுச்சார்பு *s* ஐக் கொண்டு கீழ்வருமாறு பெறலாம்:
: *s*<sub>0</sub> = *k*
: *s*<sub>n</sub> = *s*(*s*<sub>*n*&minus;1</sub>) = σ<sub>1</sub>(*s*<sub>*n*&minus;1</sub>) &minus; *s*<sub>*n*&minus;1</sub>, *s*<sub>*n*&minus;1</sub> &gt; 0,
:*s*(0) வரையறுக்கப்படவில்லை.  
எடுத்துக்காட்டு:  
10 இன் தகுவகுஎண்களின் கூட்டுத் தொடர்முறை: 10, 8, 7, 1, 0  
:σ<sub>1</sub>(10) &minus; 10 = 5 + 2 + 1 = 8,
:σ<sub>1</sub>(8) &minus; 8 = 4 + 2 + 1 = 7,
:σ<sub>1</sub>(7) &minus; 7 = 1,
:σ<sub>1</sub>(1) &minus; 1 = 0.  
பல தகுவகுஎண்களின் கூட்டுத் தொடர்முறைகள் 0 வில் முடிந்துவிடும். அத்தகைய தொடர்முறைகளில் 0 க்கு முந்தைய உறுப்பு 1 ஆகவும், அதற்கு முந்தைய உறுப்பு ஒரு பகா எண்ணாகவும் இருக்கும். 75 வரையிலான அத்தகைய எண்களின் பட்டியலை இல் காணலாம்.  
பல்வேறு வகையான தகுவகுஎண்களின் கூட்டுத்தொடர்முறைகள் முடிவுறாதவையாகவும் உள்ளன:
- ஒரு நிறைவெண்ணின் தகுவகுஎண்களின் கூட்டுத்தொடர்முறையானது '1' நீளங்கொண்ட மீளும்தொடர்முறையாக இருக்கும். எடுத்துக்காட்டாக, '6' ஒரு நிறைவெண். இதன் தகுவகுஎண்களின் கூட்டுத்தொடர்முறை:
- ஒரு நட்பெண்ணின் தகுவகுஎண்களின் கூட்டுத்தொடர்முறை நீளம் '2' கொண்ட மீளும் தொடர்முறையாகும். எடுத்துக்காட்டாக, '220' ஒரு நட்பெண். அதன் தகுவகுஎண்களின் கூட்டுத்தொடர்முறை:
- ஒரு இணக்க எண்ணின் தகுவகுஎண்களின் கூட்டுத்தொடர்முறை நீளம் '3' கொண்ட மீளும் தொடர்முறையாகும். எடுத்துக்காட்டாக, '1264460' ஒரு இணக்க எண். அதன் தகுவகுஎண்களின் கூட்டுத்தொடர்முறை:
- நிறைவெண்கள், நட்பு எண்கள், இணக்க எண்கள் ஆகியனவாக இல்லாத சில எண்களின் தகுவகுஎண்களின் கூட்டுத்தொடர்முறை, இறுதியில் மீளும் தொடர்முறைகளாக அமையும். எடுத்துக்காட்டாக 95 ஆனது அத்தகையதொரு எண்ணாகவுள்ளது. 95 இன் தகுவகுஎண்களின் கூட்டுத்தொடர்முறை: இவ்வாறு நிறைவெண்களல்லாத ஆனால் நீளம் '1' கொண்ட தகுவகுஎண்களின் கூட்டுத்தொடர்முறைகொண்ட எண்கள் "விழையும் எண்கள்" (*aspiring numbers*) என அழைக்கப்படுகின்றன.  
**| தகுவகுஎண்களின் கூட்டுத்தொடர்முறை: 0 - 47**  
| தகுவகுஎண்களின் கூட்டுத்தொடர்முறை | நீளம் |
| --- | --- |
# தகு வகுஎண்களின் கூட்டுத் தொடர்முறை

## கேதலான்-டிக்சன் ஊகம்

கேதலான்-டிக்சன் ஊகம் என்பது, தகு வகுஎண்களின் கூட்டுத் தொடர்முறை குறித்த முக்கியமான ஊகமாகும். இதன்படி ஒவ்வொரு தகு வகுஎண்களின் கூட்டுத் தொடர்முறையும் கீழுள்ள எண்களில் ஏதாவது ஒன்றைக்கொண்டு முடிவடையும்: பகா எண், நிறைவெண் அல்லது நட்பு எண்கள் அல்லது இணக்க எண்கள். இதற்கு மாற்றான கூற்றாக, "முடிவடையாத ஆனால் மீளாத தகு வகுஎண்களின் கூட்டுத் தொடர்முறையைக் கொண்டுள்ள எண்கள் உள்ளன" என்பதைக் கொள்ளலாம். இன்னமும் முழுமையாக கண்டறியப்படாத தகு வகுஎண்களின் கூட்டுத் தொடர்முறைகளையுடைய பல எண்களுள் ஒன்று இத்தகைய எண்ணாக இருக்கலாம். கணிதவியலாளர்கள் ரிச்சர்டு கே. கை மற்றும் ஜான் செல்ப்ரிட்ஜு இருவரும் கேதலன்-டிக்சன் ஊகம் தவறென்றும் வரம்பற்ற அதாவது முடிவேயில்லாத தகு வகுஎண்களின் கூட்டுத் தொடர்முறைகள் உள்ளதாகவும் கருதுகின்றனர்  
ஏப்பிரல் 2015 வரையிலான நிலைப்படி, 100,000 க்குக் கீழுள்ள நேர்ம முழுவெண்களில் 898 எண்களும், 1,000,000 க்குக் கீழ் 9190 எண்களும் தகு வகுஎண்களின் கூட்டுத் தொடர்முறைகள் முழுமையாகக் கண்டுபிடிக்கப்பாமல் உள்ளன.
# பிரான்சு நாட்டுப்பண்

**லா மர்சியேஸ்** (**La Marseillaise**, (பிரெஞ்சு மொழி பலுக்கல் [la maʁsɛjɛz]])என்பதுபிரான்சுநாட்டின் நாட்டுப்பண் ஆகும். இந்தப்பாடல் 1792 ஆண்டு க்ளாத் ஜோசஃப் த வில் என்பவரால் ஸ்திராஸ்பூர்க் நகரில் எழுதப்பட்டது. ஆஸ்திரியாவுக்கு எதிராக பிரான்சு போர் தொடுப்பதாக அறிவித்ததைத் தொடர்ந்து இயற்றப்பட்ட பாடல் இது ஆகும். இந்தப் பாடலின் உண்மைப் பெயர் ரைன் இராணுவ போர்ப் பாடல் ( "Chant de guerre pour l'Armée du Rhin" ) என்பதாகும்.  
இந்தப்பாடல் ஒரு புரட்சிப்பாடல், விடுதலைப் பாடல், சர்வாதிகாரத்துக்கும் அந்திய ஊடுருவலுக்கும் எதிராக மக்களை ஊக்குவிக்கும் பாடல் என பெயர் பெற்றது. 1795 ஆம் ஆண்டு பிரெஞ்சு தேசியக் கூட்டம் இப்பாடலை முதல் பிரெஞ்சுக் குடியரசு பாடலாக ஏற்றுக்கொண்டது. 1792 மே மாதம் மெர்சலைசிலிருந்து பிரஞ்ச்சு தலைநகரான பாரிசுக்கு வந்த தன்னார்வலர்கள் இப்பாடலை பாடியவாறே வீதிகளில் வலம் வந்தனர். அதிலிருந்து * மார்சியேஸ்* என்ற செல்லப் பெயரும் இந்தப் பாடலுக்கு ஒட்டிக்கொண்டது. ஐரோப்பிய நாட்டுப் பண்களில் உள்ள எழுச்சிநடை இசைக்கெல்லாம் இந்தப்பாடலே ஒரு முன்மாதிரி ஆகும். பிற நாட்டு நாட்டுப்பண்கள் தேசிய விழாக்கள், அரசு விழாக்கள் போன்றவற்றில் மட்டுமே இடம்பெறும், ஆனால் பிரஞ்சு நாட்டுப்பண் இந்த நாட்டின் மரபான செவ்வியல் இசையிலும், ஜனரஞ்சகமான இசையிலும் இடம்பிடித்துள்ளது என்பது இதன் சிறப்பு.
இடையில் சிலகாலம் இந்தப்பாடல் நாட்டுப்பண் என்ற தகுதியில் இருந்து நீக்கப்பட்டது; பிரான்சின் முதலாம் நெப்போலியன் இந்தப்பாடலுக்கு பதில் வேறுபாடலை நாட்டுப்பண்ணாக வைத்திருந்தார். பத்தாம் லூயி, பதின்மூன்றாம் லூயி ஆகிய மன்னர்கள் இப்படலுக்கு தடைவிதித்தும் இருந்தனர். ஆனால் 1879 இல் மீண்டும் இப்பாடல் நாட்டுப்பண்ணாக அறிவிக்கப்பட்டு தற்போதுவரை இருந்துவருகிறது.
# பிரான்சு நாட்டுப்பண்

## வரிகள்

மிக நீண்டதான இப்பாடலின் முதல் பத்தி மட்டுமே பெரும்பாலும் பாடப்படுகின்றன. ( சிலசமயம் ஐந்தாவது ஆறாவது வரிகள் பாடப்படுகின்றன.) அந்த முதல் பத்தி பின்வறுமாறு
| பிரஞ்சு மொழியில் |  |  |  |
| --- | --- | --- | --- |
| <poem></poem> | <poem></poem> | <poem></poem> | } |
# அபூர்வி சண்டேலா

**அபூர்வி சண்டேலா** *(Apurvi Singh Chandela)* இந்தியாவைச் சேர்ந்த ஒரு துப்பாக்கி சுடும் வீராங்கனையாவார். 1993 ஆம் ஆண்டு சனவரி மாதம் 4 ஆம் தேதி இவர் பிறந்தார்.  
10 மீ காற்றழுத்த துப்பாக்கி சுடும் போட்டி நிகழ்வில் இந்தியாவின் சார்பாக இவர் போட்டியிட்டு வருகிறார். 2014 ஆம் ஆண்டு கிளாசுக்கோவில் நடைபெற்ற பொதுநலவாய விளையாட்டுகளில் தங்கப் பதக்கத்தை வென்றுள்ளார். 2019 ஆம் ஆண்டு பிப்ரவரியில் நடைபெற்ற உலகக்கோப்பை துப்பாக்கி சுடுதல் போட்டியில் 10 மீட்டர் காற்றழுத்தத் துப்பாக்கி சுடும் பிரிவில் வெற்றி பெற்று தங்கப் பதக்கம் வென்றார். 2016 ஆம் ஆண்டு இந்திய அரசு அபூர்விக்கு அர்ச்சுனா விருதை வழங்கி சிறப்பித்தது.
# அபூர்வி சண்டேலா

## வாழ்க்கைக் குறிப்பு

இராசத்தான் மாநிலத்தின் தலைநகரமான செய்ப்பூரில் அபூர்வி பிறந்தார். இவருடைய குடும்பம் விளையாட்டைப் பின்னணியாக கொண்ட ஒரு குடும்பமாகும். தாய் பிந்து சண்டேலா ஓர் கூடைப்பந்து வீராங்கனையாவார். தந்தை குல்தீப் சிங் சண்டேலா தீவிரமான விளையாட்டு ஆர்வம் கொண்டிருந்தார்.  
விளையாட்டு பத்திரிகையாளராக வேண்டும் என்ற நம்பிக்கை கொண்டிருந்த அபூர்வி, 2008-ஆம் ஆண்டு பீகிங் ஒலிம்பிக்கில் இந்தியாவைச் சேர்ந்த அபினவ் பிந்த்ரா தங்கப் பதக்கம் வென்றதைப் பார்த்து ஈர்க்கப்பட்டு துப்பாக்கி சுடுதல் மீது ஆர்வம் கொண்டார். குடும்பத்தினர் உதவியுடன் பயிற்சிகள் மேற்கொள்ளத் தொடங்கினார்.
# அபூர்வி சண்டேலா

## தொழில்முறை சாதனைகள்

1. 2009 ஆம் ஆண்டு நடைபெற்ற அகில இந்திய துப்பாக்கி சுடும் போட்டியில் சண்டேலா வெற்றி பெற்று முதலிடம் பிடித்தார். மேலும் 2012 ஆம் ஆண்டு புது தில்லியில் நடைபெற்ற மூத்தோர் தேசிய துப்பாக்கி சுடும் போட்டியில் சாம்பியன் பட்டம் பெற்றார். 2012- 2019 ஆம் ஆண்டுகளில் தொடர்ந்து ஆறு முறை தேசிய அளவிலான இத்தகைய போட்டிகளில் வெற்றிகளைப் பதிவு செய்தார்.
1. 2015 ஆம் ஆண்டு தென் கொரியாவின் சாங்வோன் மற்றும் செருமனியின் மூனிச் நகரங்களில் நடைபெற்ற பன்னாட்டு துப்பாக்கி சுடுவோர் கூட்டமைப்பின் துப்பாக்கி சுடும் போட்டிகளில் 10மீ காற்றழுத்த துப்பாக்கி சுடுதல் பிரிவில் முறையே மூன்று மற்றும் இரண்டாம் இடங்களைப் பிடித்தார்.
1. 2018 ஆம் ஆண்டு நடைபெற்ற பொதுநலவாய விளையாட்டுப் போட்டிகளில் அபூர்வி சண்டேலா வெண்கலப் பதக்கம் வென்றார்.
1. 2019 ஆம் ஆண்டு சீனாவில் நடைபெற்ற பன்னாட்டு துப்பாக்கி சுடுவோர் கூட்டமைப்பின் துப்பாக்கி சுடும் போட்டிகளில் இரண்டாம் இடமும் ரியோ ஒலிம்பிக்கில் போட்டியிட தகுதியும் பெற்றார்.
1. டோக்கியோ நகரில் நடைபெற உள்ள ஒலிம்பிக் போட்டிகளில் விளையாட அபூர்வி தேர்ந்தெடுக்கப்பட்டுள்ளார்.
1. ஆத்திரியாவில் 2020 ஆம் ஆண்டு நடைபெற்ற மேடோன் காப் என்ற தனியார் துப்பாக்கிசுடும் போட்டியில் அபூர்வி தங்கப் பதக்கம் பெற்றார்.
# மாடம்பாக்கம் லலிதா பரமேஸ்வரி கோயில்

**லலிதா பரமேஸ்வரி கோயில்** என்பது சென்னை மாவட்டம் மாடம்பாக்கத்தில் அமைந்துள்ள அம்மன் கோயிலாகும். இந்தக் கோயிலில் பதினென் சித்தர்கள் சன்னதிகள் அமைந்துள்ளது.
# மாடம்பாக்கம் லலிதா பரமேஸ்வரி கோயில்

## சன்னதிகள்

இத்தலத்தின் மூலவர் பச்சக்கல்லில் அமைந்த மகாமேரு அம்பிகையாவார். சேஷாத்திரி சாமிகள், குருவாயூரப்பன், சக்தி பீட கணபதி, வள்ளி தெய்வானை உடனுறை சுப்பிரமணியர், ஆஞ்சநேயர், கோதண்டராமர், நாகராஜர், முனீஸ்வரர், பச்சைக்கல் ராஜ காளியம்மன், தட்சிணாமூர்த்தி, காமதேனு, நால்வர், நந்திகேசுவரர், மகாவிஷ்ணு, பிருந்தா சன்னதிகள் ஆகியன உள்ளன.  
நவகிரகங்களுக்கு சன்னதி இல்லை. பாம்பாட்டி சித்தர், கஞ்சமலை சித்தர், கருவூரார், வள்ளலார், குதம்பை சித்தர், கபிலர் சித்தர், சென்னிமலை சித்தர், கடுவெளி சித்தர், பட்டினத்தடிகள், இடைக்காடர், அழுகணி சித்தர், அகப்பேய் சித்தர், கைலாய கம்பளிச் சட்டமுனி சித்தர், சிவவாக்கியர், சட்டைமுனி, புலிப்பாணி, காக புஜண்டர், போகர் ஆகிய சித்தர்களின் சன்னதிகள் உள்ளன.
# மாடம்பாக்கம் லலிதா பரமேஸ்வரி கோயில்

## தலசிறப்பு

மகாமேரு அம்பிகை மூலவராக உள்ளார். இவரை பெண்கள் சென்று அபிசேகம் செய்யவும், பூசை செய்யவும் அனுமதியுண்டு.
பதினென் சித்தர்களும் வாகனங்களுடன் உள்ளனர்.
# லலிதா பாபர்

**லலிதா பாபர்** (*Lalita Babar*, 2 சூன் 1989) இந்திய நீள்தொலைவு ஓட்டக்காரர். மகாராட்டிரத்தின் சத்தாரா மாவட்டத்திலுள்ள சிற்றூரொன்றில் பிறந்தவர். இவர் பெரும்பாலும் 3000 மீட்டர்கள் பலதடை ஓட்டப் போட்டிகளில் பங்கேற்று வருகின்றார். இந்தப் போட்டியில் தற்போதைய இந்திய தேசிய சாதனையாளராகவும் ஆசியப் போட்டிகளில் பட்டத்தைத் தக்கவைத்துக் கொண்டுள்ளவராகவும் விளங்குகின்றார்.  
இந்தியத் தொழில் வாணிகக் கழகங்களின் கூட்டமைப்பும் இந்திய இளைஞர் விவகாரங்கள் மற்றும் விளையாட்டுத் துறை அமைச்சகமும் இணைந்து 2015ஆம் ஆண்டில் ஒருங்கிணைத்த ஆண்டின் சிறந்த விளையாட்டாளர் விருதினைப் பெற்றுள்ளார். இவருக்கு *ஆங்கிலக்க பதக்கத் தேடல் நிறுவனம்* ஆதரவளித்து வருகின்றது.
# லலிதா பாபர்

## போட்டிகளில் சாதனை

| வின் சார்பாக |  |  |  |  |  |  |
| --- | --- | --- | --- | --- | --- | --- |
| 2014 | ஆசிய விளையாட்டுப் போட்டிகள் | இஞ்சியோன் | இரண்டாவது | 3000 மீட்டர்கள் பலதடை ஓட்டம் | 9:35.37 |  |
| 2015 | ஆசிய தடகளப் போட்டிகள் | வுகான் | முதலாவது | 3000 மீட்டர்கள் பலதடை ஓட்டம் | 9:34.13 |  |
| 2015 உலக தடகள வாகையர் போட்டிகள் | பெய்ஜிங் | 8வது | 3000 மீட்டர்கள் பல தடை ஓட்டம் | 9:29.64 |  |  |
| 2016 | ஒலிம்பிக் விளையாட்டுக்கள் | இரியோ டி செனீரோ | 10வது | 3000 மீட்டர்கள் பலதடை ஓட்டம் | 9:22.74 | } |
# 3000 மீட்டர்கள் பலதடை ஓட்டம்

**3000 மீட்டர்கள் பலதடை ஓட்டம்** (*3000 metres steeplechase*) தடகள விளையாட்டில் பலதடை ஓட்டத்தில் மிகவும் வழமையான தொலைவாகும். இது 3000 மீட்டர்கள் தொலைவிற்குப் பல தடைகளைத் தாண்டிச் செல்லும் ஓட்டப்பந்தயமாகும். இதன் பெயர் குதிரைகளுக்கான ஸ்டீபிள்சேசை அடுத்து ஆங்கிலத்தில் இது *ஸ்டீபிள்சேஸ்* எனப்படுகின்றது.
# 3000 மீட்டர்கள் பலதடை ஓட்டம்

## விதிமுறைகள்

ஒலிம்பிக் விளையாட்டுக்களிலும் உலகத் தடகளப் போட்டியிலும் இந்தப் போட்டி நடத்தப்படுகின்றது; தவிரவும் இந்தப் போட்டியை தடகள விளையாட்டுக் கூட்டமைப்புகளின் பன்னாட்டுச் சங்கம் (IAAF) அங்கீகரித்துள்ளது. ஆண்களுக்கான தடைகள் உயரமானதாகவும், பெண்களுக்கான தடைகள் உயரமானதாகவும் அமைக்கப்படுகின்றன. நீர்த் தடையில் வேலியை அடுத்து நீர்க்குளம் ஒன்று அமைக்கப்பட்டுள்ளது; கால்பதிக்கும் பரப்பு அகலம் × . பின்னர் இது மேனோக்கியச் சரிவாக இலிருந்து ஓடுதளம் மேற்பரப்புவரை விரிந்துள்ளது.  
இந்த ஓட்டத்தின் நீளம் பொதுவாக ஆகும்; இளையோர் மற்றும் சில மாஸ்டர் நிகழ்வுகளில் தொலைவிற்கும் நடத்தப்படுகின்றது. முன்னதாக பெண்களுக்கானப் போட்டிகள் 2000 மீட்டருக்கே நடத்தப்பட்டு வந்தன. ஒரு சுற்றில் நான்கு சாதாரண தடைகளும் ஒரு நீர்த்தடையும் அமைக்கப்பட்டிருக்கும். தொலைவில் ஒவ்வொரு போட்டியாளரும் 28 சாதாரணத் தடைகளையும் ஏழு நீர்த்தடைகளையும் கடக்க வேண்டியிருக்கும். இதில் முதலில் தடைகளில்லாத பகுதிச்சுற்றும் பின்னர் ஏழு முழுச் சுற்றுக்களும் இருக்கும். நீர்த்தடை, உள்தடத்தின் உட்புறத்திலோ வெளித் தடத்தின் வெளிப்புறத்திலோ அமைக்கப்பட்டிருக்கும்.  
தடை தாண்டும் ஓட்டத்தில் உள்ளது போலன்றி ஸ்டீபிள்சேஸ் தடைகளை தட்டினால் கீழே விழுவதில்லை; எனவே மெய்வல்லுநர் இந்தத் தடைகளை எவ்வாறும் கடக்க அனுமதிக்கப்படுகின்றனர். இதனால் பல போட்டியாளர்கள் தடைகள் மீது கால்பதித்துக் கடக்கின்றனர்.
# சங்கார தாண்டவம்

**சங்கார தாண்டவம்** என்பது பன்னிரு தாண்டவங்களில் ஒன்றாகும்.  
இது தொடர்ந்து நிகழுகின்ற மாற்றங்களை குறிக்கின்ற தாண்டவமாகும். இந்த தாண்டவத்திலிருந்து தரங்கிணி எனும் நாட்டிய வகை பிறந்தது. இந்த நடனத்தினை சிவபெருமான் திருநெல்வேலியில் ஆடுகிறார். இந்த நடனத்தை நுணுக்கம் என்றும் அழைக்கின்றனர்.
# சாலியம்

**சாலியம்** (*Chaliyam*) என்பது இந்திய மாநிலமான கேரளாவின் கோழிக்கோடு மாவட்டத்தில் சாலியாற்றின் (பேப்பூர் ஆறு) கரையோரத்தில் அமைந்துள்ள ஒரு கிராமமாகும். சாலியம் ஒரு தீவை உருவாக்குகிறது. இது வடக்கில் சாலியாறு, தெற்கில்கடலுண்டி ஆறு, கிழக்கில் கொனோலி கால்வாய் ஆகியவற்றால் சூழப்பட்டுள்ளது. இது பேப்பூர் துறைமுகத்திற்கு எதிரே அமைந்துள்ளது. சாலியம் (பேப்பூர் தொடர் வண்டி நிலையம்) சென்னை தொடர் வண்டிபாதையின் தென்மேற்கு முனையமாக இருந்தது. கைகளையும் கால்களையும் கயிறுகளால் கட்டிக்கொண்டு சாலியாற்றின் ஏழு கி.மீ தூரத்தை கடந்து கின்னஸ் உலக சாதனைகள் படைத்த முகம்மது ஆதில் இப்பகுதியைச் சேர்ந்தவர்.
# சாலியம்

## வரலாறு

கேரளத்தில் முதன்முதலில் நிறுவப்பட்ட பள்ளிவாசல்களின் சாலியமும் ஒன்று என்று நம்பப்படுகிறது. இந்த பாரம்பரியத்தின் படி, இசுலாமியச் சட்டத்தின் நீதிபதி தாகி உத்-தினின் பள்ளிவாசல் இங்கு முதலில் நிறுவப்பட்டது. இப்னு பதூதா 14 ஆம் நூற்றாண்டில் இந்த ஊரை பார்வையிட்டதாக தெரிகிறது. அவர் குடியேற்றத்தை விவரிக்கிறார்: "நான் அடுத்ததாக சாலியாத் நகரத்திற்கு வந்தேன். அங்கு சாலியத்டை உருவாக்குகிறார்கள். எனவே அவர்கள் இப்பெயரைப் பெற்றனர். இது ஒரு சிறந்த நகரம். . . "
# சாலியம்

## தொடர்வண்டிப் பாதை

கேரளாவில் முதல் தொடர்வண்டிப் பாதை 1861 ஆம் ஆண்டில் திரூர் முதல் சாலியம் வரை தானூர், பரப்பனங்காடி, வள்ளிக்குன்னு, கடலுண்டி வழியாக அமைக்கப்பட்டது.
# சாலியம்

## பிற நாட்டவர்

சில ஆதாரங்கள் சாலியத்தில் யூதக் குடியேற்றங்கள் (12 மற்றும் 13 ஆம் நூற்றாண்டுகள்) இருந்ததைக் குறிக்கின்றன.  
போர்த்துகீசிய ஆளுநர் நுனோ டா சுன்காவுக்கும் கோழிக்கோடு சமுத்திரிக்கும் இடையிலான சமாதான ஒப்பந்தத்தின்படி, 1531இல் சாலியத்தில் ஒரு போர்த்துகீசிய கோட்டை கட்டப்பட்டது. சாலியம் கோட்டை இறுதியில் 1571இல் கோழிக்கோடு இராச்சியப் படைகளால் முற்றுகையிடப்பட்டு அழிக்கப்பட்டது. இந்த நேரத்தில் கோட்டையின் பொறுப்பாளராக அட்டைடு என்ற ஒரு போர்த்துகீசிய அதிகாரி இருந்தார்.  
பாரம்பரியமாக துறைமுகங்களிலும், கப்பல்துறைகளிலும் பணிபுரியும் *கலாசி* என்பவர்கள் அதிகளவில் வசிக்கின்றனர்.
# 2016 மத்திய இத்தாலிய நிலநடுக்கம்

## பின்னணி

இந்த வட்டாரம் இத்தாலியில் நில அதிர்ச்சிக்கு மிகவும் வாய்ப்புள்ள பகுதியாகும்; ஆபிரிக்கப் புவிப்பொறைத் தட்டும் ஐரோவாசிய புவிப்பொறைத் தட்டும் சந்திக்குமிடத்தில் உள்ளது. அப்பெனைன் மலைத்தொடர் முழுமையும் இந்த சந்திப்புக் கோடு உள்ளது. 2009ஆம் ஆண்டுக்குப் பிறகு இதுவே மிகப் பெரும் நிலநடுக்கமாகும். முன்னதாக 2009இல் லாக்குயிலா அருகே அப்ரூசோ பகுதியில் நிலநடுக்கம் ஏற்பட்டு 300க்கும் கூடுதலானவர்கள் உயிரிழந்தனர்; ஏறத்தாழ 65,000 மக்கள் குடிபெயர வேண்டியதாயிற்று.